17/04/2015 | Administración LocalMunicipal
Fisterra
Aprobación definitiva do Regulamento de axuda no fogar

EDICTO Non presentándose reclamacións, queda elevado a definitivo o acordo adoptado polo Pleno da Corporación en sesión celebrada o día 3 de febreiro de 2015 sobre aprobación do Regulamento do Servizo Municipal de Axuda no Fogar no Concello de Fisterra, co seguinte contido: EXPOSICIÓN DE MOTIVOS A Lei 7/1985, do 2 de abril, reguladora das bases de Réxime Local (BOE n.º 80, do 3 de abril de 1985), establece no seu artigo 25.2 k) que os concellos exercerán, en todo caso, competencias nos termos da lexislación do Estado e das Comunidades Autónomas en materia de prestación de servizos sociais e de promoción e reinserción social. A Lei 13/2008, do 3 de decembro, de servizos sociais de Galicia, regula o dereito de todas as persoas aos servizos sociais, correspondéndolles aos poderes públicos garantir este dereito, posibilitando así que as liberdades e igualdades entre individuos sexan reais e efectivas, tal e como consagra a propia Constitución Española. A Lei 13/2008, do 3 de decembro, de servizos sociais de Galicia, establece no seu capítulo II, o catálogo de servizos sociais, onde define o servizo de axuda no fogar coma un servizo consistente en ofrecerlles un conxunto de atencións ás persoas ou familias no seu propio domicilio, para facilitar o seu desenvolvemento e permanencia no seu contorno habitual. Esta mesma lei establece no seu artigo 11. f) que é función dos servizos sociais comunitarios básicos a xestión da axuda no fogar. Coa entrada en vigor da Lei 39/2006, do 14 de decembro, de Promoción da Autonomía Persoal e Atención ás persoas en situación de dependencia, así como a normativa estatal e galega que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos de axuda no fogar de maneira que coa aprobación da Orde do 22 de xaneiro de 2009 pola que se regula o servizo de axuda no fogar, se estableceron pautas de carácter xeral para asegurar un nivel equitativo de atención a todas as persoas que tiñan limitada a súa autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. O Decreto 99/2012, do 16 de marzo, polo que se regulan os servizos sociais comunitarios e o seu financiamento, faise necesario adaptar a normativa municipal existente en materia de axuda no fogar co fin de dar cumprimento ao establecido na disposición derradeira primeira. O Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, dálle unha nova redacción aos artigos 14.2, 59 e 61 do Decreto 99/2012, do 16 de marzo, polo que se regulan os servizos sociais comunitarios e o seu financiamento, polo que se fai necesario adaptar a normativa municipal existente en materia de axuda no fogar ao establecido nos mencionados artigos. CAPÍTULO I.–DISPOSICIÓNS XERAIS Art.1.º.–Obxecto. O obxecto desta ordenanza é a regulación do Servizo municipal de Axuda no Fogar desenvolvido polo Concello de Fisterra. Artigo 2.º.–Ámbito de aplicación. O establecido nesta Ordenanza é de aplicación ao programa de axuda no fogar que se desenvolva no Concello de Fisterra. Artigo 3.º.–Definición e obxectivos do servizo. O servizo de axuda no fogar ten por obxecto prestar un conxunto de atencións ás persoas no seu domicilio, dende unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestruturación familiar. Artigo 4.º.–Obxectivos do servizo. Son Obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. Artigo 5.º.–Atencións.1. De conformidad coa valoración técnica realizada polos servizos sociais do Concello no marco do servizo de axuda no fogar poderán prestarse os seguintes tipos de atención de carácter básico: a) Atencións de carácter persoal na realización das actividades básicas da vida diaria, tales como: – Asistencia para erguerse e deitarse. – Apoio no coidado e hixiene persoal, así como para vestirse. – Control do réxime alimentario e axuda, se é o caso, para alimentarse. – Supervisión, cando proceda, das rutinas de administración de medicamentos prescritas por facultativos. – Apoio para cambios posturais, mobilizacións, orientación espacio-temporal. – Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: – Acompañamento fóra do fogar para acudir a consultas ou tratamentos. – Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como: – Limpeza e mantemento da hixiene e salubridade da vivenda. – Compra de alimentos e outros produtos de uso común. – Preparación dos alimentos. – Lavado e coidado das prendas de vestir. – Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo: intervencións técnico–profesionais formativas e de apoio ao desenvolvemento das capacidades persoais, a afectividade, a convivencia e a integración na comunidade así como á mellora da estruturación familiar.2. Con carácter complementario o servizo de axuda no fogar poderá incorporar, entre outros os seguintes tipos de atención: a) Actividades de acompañamento, socialización, e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: – A realización de actividades domésticas que non fosen incluídas no proxecto de intervención recollido nesta ordenanza. – Actuacións que, polo seu carácter sanitario, deban en todo caso ser realizadas por persoal facultativo. CAPÍTULO II.–DOS BENEFICIARIOS Artigo 6.º.–Beneficiarios.1. O servizo de axuda no fogar estará aberto a tódalas persoas ou unidades de convivencia empadroadas no Concello de Fisterra, para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas familias en situación de risco de exclusión social.2.–Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. Artigo 7.º.–Requisitos dos/as beneficiarios/as. Os requisitos que deben reunir os beneficiarios para acceder á prestación do SAF son os seguintes: 1. Estar empadroado/a e ter residencia efectiva no termo municipal 2. Estar dentro dalgún dos grupos de persoas especificadas no artigo 6.º 3. Que non reciban axuda doutra institución ou entidade para o mesmo fin 4. Que acepten o servizo coas súas características, obrigas e normativa 5. Que reúnan as condicións persoais, sociais e económicas que figuran no baremo. CAPÍTULO III.–DOS DEREITOS E OBRIGAS Artigo 8.º.–Dereitos das persoas usuarias. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A ser tratadas co respeto debido á súa dignidade.2. A recibir unha atención adaptada ás súas necesidades, coa calidade e duración prescritas en cada caso.3. A coñecer a organización e o regulamento do servizo.4. A coñeceren a situación do seu expediente.5. Ó tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal.6. A recibir información precisa e clara sobre as posibles modificacións sobrevidas durante a prestación efectiva do servizo.7. A presentar queixas e suxestións ao persoal coordinador do servizo se existisen reclamacións ou suxestións sobre a súa prestación efectiva. A rtigo 9.º.–Deberes das persoas usuarias. As persoas usuarias, ademais dos deberes que con carácter xeral se contemplan no artigo 7 da lei 13/2008 de 3 de decembro, de servizos sociais, terán os seguintes deberes: 1. Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios.2. Colaborar no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo 4. Respetar a dignidade persoal e profesional das persoas que presten o servizo, así como respetar os límites das súas obrigas laborais.5. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidese dar lugar á modificación, suspensión ou extinción na prestación do servizo.6. Participar no pagamento do servizo nos termos que se estableza nesta ordenanza.7. A comunicar, en circunstancias ordinarias e previsibles, con dez días de antelación calquera ausencia temporal do domicilio que puidese impedir a prestación do servizo.8. Artigo 10.º.–Deberes do persoal do servizo.1. O trato será sempre de respeto, evitando que a confianza co/a usuario e coa súa familia interfira no traballo.2. Respetar a intimidade do/a usuario/a e gardar a debida confidencialidade.3. O/a auxiliar non debe facer partícipe ó/á usuario/a e a súa familia dos seus propios problemas, separando todo o posible a súa vida privada do seu traballo.4. Respetarase o horario e as tarefas establecidas e non se poderán realizar cambios sen a previa autorización do/a responsable do servizo.5. En caso de ausencia do/a traballador/a deberá comunicalo con antelación, trás a autorización do/a xefe/a de persoal, ó/á usuario/a e ao/á responsable do servizo.6. Non se poderá recibir cartos, xoias nen outros obxectos.7. Non se permite ningún tipo de prestación/bonificación por parte do/a usuario (cartos, regalos.). 8. Non se poderá acudir ó lugar de traballo en compañía de persoas alleas ao servizo 9.–Non se disporá das chaves de ningún domicilio, excepto cando as condicións do caso así o esixan e sempre co consentimento do/a usuario/a e do técnico/a responsable. CAPÍTULO IV.–DA PRESTACIÓN DO SERVIZO Artigo 11.º.–Formas de prestación do servizo.1. O servizo público de axuda no fogar prestarase directamente polo Concello de Fisterra ou mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas. Artigo 12.º.–Requisitos específicos.1. O Servizo estará coordinado por persoal técnico cunha cualificación mínima de diplomatura universitaria en traballo social. aplicándose a seguinte táboa: 2. O persoal que presta atención directa nos domicilios ás persoas usuarias estará formado por auxiliares de axuda no fogar, que no caso de atender a persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, ou ter o certificado de profesionalidade da familia profesional de servizos socioculturais e á comunidade. Outros profesionais que se poden incluir son aqueles necesarios para as atencións de carácter complementario e/ou psicosocial e educativo. Artigo 13.º.–Modalidades de acceso ao servizo. O acceso ao servizo producirase a través dos servizos sociais de atención primaria, de acordo coas seguintes modalidades: 1. Acceso directo para persoas que, tendo recoñecida a situación de dependencia, se lles asigne a axuda no fogar se lles asigne a axuda no fogar na correspondente resolución de programa individual de atención, e consonte a aplicación do programa de asignación de recursos, establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos.2. Réxime de libre concorrencia para as persoas que non teñan recoñecemento da situación de dependencia, teñen un prazo de 3 meses para tramitar a valoración do grao de dependencia e o acceso ao servizo, logo de prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos nesta ordenanza.3. De igual maneira á expresada no apartado anterior procederase nas situacións nas que a problemática principal estea relacionada con aspectos convivenciais e socioeducativos.4. Nos supostos recollidos nos apartados 2 e 3 deste artigo empregarase o baremo recollido nesta ordenanza que, ademais dos posibles déficits de autonomia, se valoraran factores de carácter persoal e socio-familiar, o de apoio social, a situación da vivenda e outros que dificulten obxetivamente a normalización social e a calidade de vida (Anexo I). 5. A prestación do servizo virá condicionada polas posibilidades presupostarias do programa. CAPÍTULO V.–DA ORGANIZACIÓN E DO PROCEDEMENTO Artigo 14.º.–Organización e funcionamento. O servizo de axuda no fogar está integrado nos servizos sociais de atención primaria de titularidade municipal e será coordinado pola profesional do equipo técnico dos servizos sociais do concello de Fisterra. No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ó servizo. No acceso en libre concorrencia será de aplicación o seguinte: a) O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións e do procedemento administrativo común, e aplicando os baremos recollidos neste regulamento. b) Cando circunstancias debidamente acreditadas no expediente, así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso por un traballador/a social dos servizos sociais de atención primaria do concello, que, unha vez realizada a correspondente visita domiciliaria, determinará, mediante informe preceptivo e vinculante, a idoneidade do servizo e a intensidade recomendable para cada caso concreto. d) Xunto coa solicitude deberase achegar a seguinte documentación: e) • DNI ou NIE do/a solicitante • Libro de familia • Fotocopia da tarxeta sanitaria do/a solicitante • Certificado de empadroamento colectivo • Informe médico do/a solicitante segundo o modelo que se facilitará nas dependencias dos Servizos Sociais municipais. • Declaración xurada de non ter dereito a axuda no fogar por outra entidade ou organismo. • Contrato e recibo de aluguer da vivenda, de selo caso. • Documentación acreditativa de ingresos do solicitante e da unidade familiar de convivencia: • Nóminas, certificados de pensións, prestacións. • Fotocopia da última declaración de facenda ou certificado negativo • Declaración xurada na que se faga constar a carencia de rendas familiares ou contías das mesmas, así como de bens patrimoniais. • Certificado de impostos sobre o IBI, industria e vehículos • Calquera outro documento que se considere necesario para a avaliación da solicitude e que teña relación cos aspectos que hai que valorar. f) O órgano competente para ditar resolución será o/a Alcalde/sa, que pode delegar esta competencia de conformidade co disposto no artigo 21.3 da Lei 7/1985, do 2 de abril, reguladora das bases de réxime local. O expediente, xunto co informe e a proposta, serán pois, remitídos á Alcaldía e órgano ou persoa en quen delegue, a que lle cabe, finalmente, adoptar unha resolución, que deberá ser comunicada ó interesado e técnico responsable. g) Unha vez notificada a resolución da concesión do servizo, deberán acordarse, entre os servizos sociais de atención primaria do concello e a persoa usuaria, as condicións básicas da prestación, que se substanciarán no acordo de servizo. g) Así mesmo, prevese a concesión do SAF con carácter urxente, en casos de grave perigo para a vida do usuario, altas hospitalarias ou ausencias temporais de persoas con familiares ó seu cargo, ou situacións similares nas que se demostre a necesidade urxente do servizo (sempre en función da disponibilidade do mesmo). Nesta situación tamén será o/a Alcalde/sa ou o Concelleiro Delegado quen decida a concesión ou denegación do servizo, h) A aparición das causas de modificación, suspensión, extinción ou concesión provisional estimaranse, tralo informe do responsable do servizo, polo órgano competente que o comunicará por escrito ó beneficiario e novamente ó responsable técnico. i) Artigo 15.º.–Normas de funcionamento do servizo.1.–O/a técnico/a responsable garantirá unha supervisión e seguimento do servizo prestado que se realizará sempre que as circunstancias a fagan necesaria e como mínimo, cunha periocidade de dous meses. Desta supervisión quedará constancia no correspondente expediente individual. Mediante esta supervisión revisarase e axustarase, se é o caso, o contido das prestacións expresado no proxecto de intervención e no acordo do servizo.2.–Contempla tamén a coordinación e supervisión dos/as auxiliares de axuda no fogar, establecendo reunións de traballo nas que se revisará a evolución dos casos e as pautas seguidas polos/as traballadores/as. Estas reunións de carácter técnico terán en todo caso, a finalidade de mellorar progresivamente a calidade do servizo.3.–No caso de que o servizo non conte con persoal suficiente para atender todas as demandas susceptibles de recibilo, elaborarase unha lista de espera por orde de puntuación, que será só para os de libre concorrencia.4.–No caso de baixas ou vacacións das auxiliares de axuda a domicilio, a súa substitución queda condicionada á dispoñibilidade do servizo, que será só para os de libre concorrencia.5.–De xeito xeral, o servizo de axuda no fogar non realizará tarefas de: limpeza de portais e escaleiras da comunidade, labores de xardinería e horta e alimentación e aseo de animais.6.–Cada usuario/a estará suxeito, de selo caso, a unha tarifa que deberá aboar mensualmente mediante autorización bancaria.7.–O Concello de Fisterra, tanto se presta o servizo en réxime de xestión directa como se o presta en réxime de xestión indirecta ou, de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que se presta o servizo, no que constará, cando menos e segundo os modelos de documentos anexos: a) Un informe social, asinado polo/a traballador/a social da entidade titular do servizo. b) Un proxecto de intervención, asinado polo técnico responsable que designe a entidade titular do servizo. c) Un acordo de servizo asinado entre a entidade titular do servizo e a persoa usuaria.8.–O libro de reclamacións estará a disposición dos usuarios nas dependencias de Servizos Sociais. A avaliación da reclamación realizaraa o responsable superior da entidade prestadora, previas as actuacións e informes que estime oportunos. Artigo 16.º.–Intensidade na prestación do servizo.1. A intensidade do servizo determinarase, con carácter xeral, en horas mensuais de atención, distribuidas en función das necesidades da persoa usuaria e do informe técnico.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención de maneira que cando menos se garanta a cobertura das necesidades de atención de carácter persoal na realización das actividades da vida diaria tódolos días da semana.3. Nos restantes casos a intensidade do servizo virá determinada na prescripción efectuada polos correspondentes servizos sociais de atención primaria. O tempo de atención poderá ser modificado en función das variacións que se produzan nas circunstancias persoais e/ou familiares, e pola disponibilidade de medios do servicio de axuda no fogar municipal.4. Artigo 17.º.–Seguimento do servizo de axuda no fogar. O/A traballador/a social encargado/a do expediente efectuará cantas revisións considere oportunas por iniciativa propia ou a petición do interesado, para o seguimento axeitado do mesmo podendo propoñer as modificacións necesarias tanto na prestación do servizo, na revisión dos horarios establecidos basándose no estado de necesidad e á demanda existente en cada momento, como nas aportacións económicas correspondentes. Se unha vez asignado o servizo se comproba que os datos proporcionados polo usuario non son certos procederase á actualización dos mesmos e se realizada esta, tivera repercusións en canto ás aportacións económicas que deben realizar os usuarios, o Concello facturará polo prezo resultante da actualización sobre a totalidade das horas que se lle prestara, reservándose así mesmo o dereito a exercer as accións legais pertinentes. As modificacións que se establecen na prestación do servizo, nas aportacións económicas ou na supresión do servizo, deberán acordarse previa tramitación do expediente contradictorio con audiencia do interesado ou representante legal. No caso de terse producido unha variación sustancial que afecte ó baremo por exemplo modificación favorable na autonomía, apoio socio-familiar, económico, etc, procederase a unha nova valoración do caso, no suposto de que a modificación do proxecto individual non implique nova valoración, por exemplo modificación de banda horaria, tarefas, persoal,. modificarase soamente o proxecto individual. CAPÍTULO VI.–DA MODIFICACIÓN, SUSPENSIÓN E EXTINCION DO SERVIZO Artigo 18.º.–Causas de modificación do servizo A alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán xustificarse no expediente individual, mediante un novo informe social. O usuario/a deberá ser informado destas modificacións de forma argumentada. Artigo 19.º.–Causas de suspensión temporal do servizo. Son causa de suspensión temporal do servizo, logo de tramitación do correspondente expediente e informe do persoal técnico coordinador do servizo, que deberá incorporarse ao expediente persoal, as seguintes: 1. Ausencia temporal do domicilio: Neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causantes da suspensión, coa excepción das prazas vinculadas a un dereito exercido dentro do sistema de autonomía e atención á dependencia, suposto no que se estará ao disposto na correspondente normativa reguladora. Artigo 20.º.–Causas de extinción.1. Son causas de extinción do servizo de axuda no fogar, as seguintes: 1. A renuncia da persoa usuaria.2. O cambio do programa individual de atención ou do proxecto de intervención que implique o cambio de asignación de recurso e a súa incompatibilidade co servizo de axuda no fogar.3. Traslado definitivo da súa residencia a outro concello.4. Falecemento da persoa usuaria.5. Incumprimento reiterado dos deberes e obrigas establecidas para as persoas usuarias na prestación do servizo.6. Incumprimento dos requisitos establecidos para a prestación do servizo tales como trato inadecuado do usuario/a á auxiliar, falta de colaboración do usuario no desenvolvemento do servizo, que se impoñan tarefas á auxiliar que non estean estipuladas ou non lle correspondan.7. Se se utiliza o servizo para fins diferentes ós propios da axuda a domicilio.8. Por ocultación e/ou falseamento de datos por parte do beneficiario/usuario ou dos familiares.9. Se o beneficiario se ausenta do domicilio sen causa xustificada por un período superior a 3 meses.10. A falta reiterada de pagamento do servizo.11. Por non solicitar a valoración da dependencia no prazo establecido neste regulamento.12. Desaparición das causas que motivaron a prestación do servizo.13. Cando o concello deixe de prestar o servizo por falta de medios, ben por ser asumido por outra administración ou entidade de iniciativa social.14. Ó ser un servizo suxeito a subvencións, en caso de non ser recoñecida, poderá levar a súa suspensión.15. A baixa na prestación do SAF formalizarase nun documento asinado pola traballadora social. Este documento deberá de conter os datos de identificación do/a usuario/a e os motivos polos que causa baixa, así como a data na que deixará de recibir o servizo. No caso de baixa voluntaria, deberá figurar no documento a conformidade e a sinatura do/a interesado/a. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarse en todo caso ó órgano competente para ditar resolución de Programa Individual de Atención. CAPÍTULO VII.–FINANCIAMENTO Artigo 21.º.-Financiamento 1. O SAF financiarase mediante achegas da Administración xeral do Estado, da Xunta de Galicia, da entidade local titular do servizo e das persoas usuarias.2. O concello consignará nos seus orzamentos as contías necesarias para garantir a viabilidade dos servizos da súa competencia.3. O concello aprobará e xestionará o sistema de contribución ó financiamento do servizo por parte das persoas usuarias, en función da capacidade económica destas, de acordo co establecido nos artigos seguintes. Artigo 22.º.–Determinación da capacidade económica das persoas usuarias de dependencia.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Artigo 23.º.–Determinación da capacidade económica das persoas usuarias doutros servizos que impliquen copagamento. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. Artigo 24.º.–Afectación dos ingresos municipais polo copagamento dos servizos. De conformidade co artigo 56.7 de Lei 13/2008, de servizos sociais de Galicia, en todo caso, os ingresos que recade o concello de Fisterra, en concepto de achega das persoas usuarias para a súa participación no custo dos servizos sociais comunitarios, estarán afectados ao financiamento dos servizos sociais que reciban. Artigo 25.º.–Da coordinación coas entidades privadas que atendan a persoas usuarias financiados total ou parcialmente con fondos públicos. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecendo un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Artigo 26.º.–Obrigados ao pagamento. Están obrigados ao pagamento do prezo público regulado nesta ordenanza as persoas físicas usuarias do servizo de axuda no fogar prestado por este Concello. Artigo 27.º. -Nacemento da obriga de pago. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de Facendas Locais. A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: 1. Os prezos públicos contemplados nesta ordenanza satisfaranse con carácter posterior á prestación do servizo e con carácter específico, durante os vinte primeiros días do mes seguinte.2. Por parte do concello e, sobre a base do parte de traballo asinado, conxuntamente pola persoa usuaria e polo persoal de atención directa, elaborarase un recibo individual có importe correspondente ao servizo prestado no mes anterior, que se remitirá á entidade bancaria elixida pola persoa beneficiaria, para que se efectúe o pagamento. Artigo 28.º.–Participación no financiamento do servizo das persoas dependentes con dereito de atención recoñecido como usuarias do servizo de axuda no fogar.1.–No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2.–Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3.–Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.4.–En ningún caso, o importe da participación económica que deberá ingresar a persoa beneficiaria en concepto de copagamento poderá exceder o 90% do custo do servizo, determinado en termos de prezo/hora.5.–No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: Artigo 29.º.–Participación das persoas usuarias no financiamento doutros servizos que impliquen copagamento.1. Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 23 desta ordenanza.2. 3. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.4. En calquera caso, establecerase un límite máximo de participación económica das persoas usuarias do 40% da súa capacidade económica. CAPÍTULO VIII.–BAREMOS E SOPORTES DOCUMENTAIS Artigo 2.–Baremo de acceso ó servizo de axuda no fogar (ANEXO I). Para poder obxetivar, valorar e ordenar as solicitudes do SAF, utilizarase un sistema de baremo no que valorarán e puntuarán os aspectos de autonomía funcional, apoio social, situación familiar/socialización menores, situación económica e outros factores e valoración técnica. Artigo 25.–Soportes documentais (ANEXOS II-VII). O desenvolvemento da prestación deste servizo conleva a instrumentación dos seguintes documentos, segundo os modelos anexos: 1.–Impreso de solicitude 2.–Informe médico 3.–Informe social e proposta técnica de resolución 4.–Proxecto de intervención 5.–Contrato 6.–Compromiso de aceptación das condicións do servizo e autorización de entrada no domicilio por parte do/a usuario/a 7.–Solicitude de domiciliación bancaria para o pago da prestación, se é o caso. DISPOSICIÓNS ADICIONAIS PRIMEIRA.–Se o servizo municipal de atención domiciliaria non se xestionara directamente polo Concello, as empresas ou entidades prestatarias do mesmo someteránse según o disposto no pliego de cláusulas administrativas que regulara a adxudicación do contrato e/ ou previsto na disposición adicional sétima da lei 39/2006 do 14 de decembro. SEGUNDA.–As subvencións que de organismos, tanto públicos como privados, sexan concedidas ó concello polo concepto de servizo de atención domiciliaria, redundarán integramente neste servizo, a fin de lograr unha axeitada atención. DISPOSICIÓN DERROGATORIA Esta ordenanza derroga expresamente o Regulamento aprobado anteriormente polo Concello de Fisterra e calquera outra disposición de igual ou inferior rango que sexa contraria ó mesmo. DISPOSICIÓN DERRADEIRA Esta ordenanza entrará en vigor, una vez publicado no Boletin Oficial da Provincia e transcorrido o prazo previsto no artigo 65.2 da Lei 7/1985 de 2 de abril, continuando vixente ata que se acorde a súa modificación ou derogación expresa. FISTERRA, 30 de marzo de 2015. Alcalde-presidente José Manuel Traba Fernández ANEXO I 1.–SITUACIÓN DE AUTONOMÍA PERSOAL: A.–ACTIVIDADES BASICAS DA VIDA DIARIA (ÍNDICE DE BARTHEL): B.–ACTIVIDADES INSTRUMENTAIS DA VIDA DIARIA C.–FUNCIÓNS SUPERIORES Autónomo = 0 ptos. Con moita dificultade = 0,75 ptos. Con axuda = 0,5 ptos. Dependente = 1 pto. Máximo 20 ptos. FACTOR-2: APOIO SOCIAL (máximo total 20 puntos) Puntos Puntos FACTOR-3: SITUACIÓN FAMILIAR/SOCIALIZACIÓN MENORES (máximo 20 puntos) 3.1. Conflito (máximo total 4 puntos) Puntos 3.2. Limitacións de rol (máximo total 2 puntos) Puntos 3.3. Monoparentalidade (máximo total 2 puntos) Puntos 3.4. Habilidades parentais (máximo total 2 puntos) Puntos 3.5. Número de menores (máximo total 10 puntos) Puntos Puntos FACTOR-4: OUTROS ASPECTOS SOCIAIS (máximo total 20 puntos) 4.1. Vivenda (total 10 puntos) Puntos 4.2. Integración no contorno (total 10 puntos) Puntos Puntos Puntos E.–FACTOR 5.–BAREMO SITUACIÓN ECONÓMICA (máximo total 40 puntos) F.–FACTOR 6.–BAREMO OUTROS FACTORES (máximo total 8 puntos) Neste apartado se incluirán, exclusivamente, aquelas situacións non recollidas en ningún dos apartados anteriores que agraven a situación de necesidade. (Inclúe variables que determinan, de algunha maneira, certo grado de necesidade do solicitante. Ata un máximo de 2 ptos (8 puntos por cada item) G.–FACTOR 7: VALORACIÓN TÉCNICA O técnico poderá valorar positivamente a inclusión no programa de axuda a domicilio aínda cando non reunindo os requisitos establecidos na Ordenanza reguladora, considere que a non prestación do mesmo podería conlevar un grave risco de deterioro persoal e familiar do solicitante. ANEXO II SOLICITUDE DO SERVIZO DE AXUDA NO FOGAR 1.–EFECTOS PARA OS QUE SE SOLICITA  Solicitude inicial  Solicitude por modificación do servizo  Solicitude urxente  Solicitude ordinaria 2.–DATOS DO SOLICITANTE 3.–DATOS DO REPRESENTANTE LEGAL SOLICITA: Que previos os trámites e informes reglamentarios, lle sexa concedido o Servicio de Axuda a Domicilio coas seguintes prestacións 4.–TIPO DE AXUDA QUE SOLICITA Así mesmo, manifesto que: ● Non percibo outros servicios ou prestacións de análogo contido ou finalidade. ● Queda enterado/@ da obriga de comunicar ó Concello calquera variación nos datos declarados que poidan producirse de agora en diante. ● Acepto a posibilidade de contribuir económicamente, si así resultase da aplicación, no meu caso, da normativa local vixente. ● No caso de ser petición urxente, o solicitante deberá presentar a documentación nos 10 días seguíntes á petición. ● Acepta o rexistro dos seus datos na Base de Datos Municipal do S. A. D. Fisterra,. de. de 20. Asdo.: ILMO. SR. ALCALDE DO EXCMO. CONCELLO DE FISTERRA DOCUMENTACIÓN  Fotocopia do DNI, pasaporte, tarxeta de residencia do solicitante e familiares cos que conviva  Tarxeta da Seguridade Social  Certificado de residencia e convivencia  Informes médicos segundo o modelo que se facilitara nas dependencias de Servizos Sociais  Xustificante de ingresos do solicitante e do conxuxe o parella de feito: declaración da renda ou certificado de imputacións, xustificantes de pensións, prestacións, ou rendas de traballo (INEM, INSS, nómina etc) alugueres, certificados de rendementos do capital mobiliario, recibos catastrais.)  Solicitude de Domiciliación Bancaria  A persoa beneficiaria asinara un documento no que se compromete a autorizar o acceso a súa vivenda ao persoal que presta o servizo  Contrato de aluguer, se é o caso.  Se podrá solicitar os interesados a aportación doutros documentos distintos dos anteriomente enumerados, a efectos de constatar si reúne as condicios exixidas para ser beneficiario da prestación solicitada. En calquera caso, o Concello non dispondrá desta documentación para fins distintos dos concernentes ó Servizo de atención domiciliaria INFORME MÉDICO Recoñecemento efectuado ó solicitante do Servicio de Axuda no Fogar D./ D.ª ____________________________. Polo doctor D. _______________________________________________________________________________. Colexiado n.º ___________ de ________________ Médico de _________________________ Data ____________. (Marcar cunha X o que proceda) 1.–SITUACIÓN FÍSICA 2.–SITUACIÓN PSÍQUICA 3.–SITUACIÓN SENSORIAL XUÍZO DIAGNÓSTICO (reflexarase a causa médica que provocou a incapacidade física e/ou psíquica sinalada. Especificarase tratamento e evolución). _____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ (Data e sinatura) INFORME SOCIAL E PROPOSTA TECNICA DE RESOLUCIÓN 1.–DATOS DE IDENTIFICACIÓN DO EXPEDIENTE 2.–DATOS DO SOLICITANTE 3.–DATOS SOCIO-FAMILIARES Unidade de convivencia: Outros familiares: 4.–DATOS ECONÓMICOS DA UNIDADE FAMILIAR 5.–CARACTERÍSTICAS DA VIVENDA Equipamentos (dispón de) 6.–PROPOSTA DO TRABALLADOR SOCIAL Diagnóstico Social Proposta de atención domiciliaria: En Fisterra, _____ de ________________ de 20___ O/a traballador/a social Asdo.: N.º colexiación: PROXECTO DE INTERVENCIÓN 1.–Datos de identificación do expediente Antecedentes relevantes: 2.–Atencións que se prestarán Atencións de carácter persoal na realización das actividades básicas da vida diaria  Atencions de carácter persoal na realización doutras actividades da vida diaria  Atencions das necesidades de carácter doméstico e da vivenda  Atencións de carácter psicosocial e educativo  Atencions de caracter complementario o servizo de axuda no fogar  Actividades de acompañamento, socialización, e desenvolvemento de hábitos saudables  Prestación de atención a distancia mediante dispositivos de teleseguimento, teleasistencia e similares  Adaptacions funcionais do fogar  Servizo de podoloxía  Servizo de fisioterapia  Outras especificar Días da semana Tipo de servizo [1] • Atencións domésticas • Apoio social e educativo • Actividades de acompañamento • Apoio na estructuración familiar e dinámica relacional • Coidados de atención perosal • Apoio de carácter socioeconómico • Acondicionamento da vivenda • Outros • Eliminación de Barreiras • Xantar na casa • Teleasistencia Perfil dos/as profesionais Outros servizos: 3–Existencia doutros servizos/apoios prestados a domicilio Existencia: Servizos/apoios: N.º de horas semanais: 4.–Obxectivos específicos e tarefas que se propoñen • Mellorar a calidade de vida das persoas usuarias • Pobilitar a permanencia das persoas no seu contorno de convivência • Favorecer e potenciar a autonomía persoal no propio domicilio • Manter, mellorar e recuperar as redes de relación familiar e social • Previr situacións de dependencia ou exclusión social • Retardar ou evitar a institucionalizacion • Reforzar a solidariedade e potenciar o voluntariado social Tarefas a realizar:  A. Domésticas  A. Personais  Externas  Outras Limpeza fogar  Levantarse/deitarse  Xestións  Alivio familiar  Lavado roupa  Vestirse/espirse  Médico  psico-social  Planchado e cosido  Aseo persoal  Recetas  Socio-educat.  Elaboración comida  Baño/ducha  Fogar/club  Apoio relac. fami  Compras  Atención encamado  Paseos  Comer/beber  Moverse na cama  Control medicación  Control alimentación  5.–Periodicidade do seguimento (mínimo bimensual) Observacións En Fisterra, _____ de ________________ de 20___ O/a traballador/a social Asdo.: N.º colexiación: CONTRATO DO SERVIZO DE AXUDA NO FOGAR Acordo de Servizo Reunidos en. o día., dunha parte don/dona.……., con DNI ……………………., e doutra., en calidade de técnico responsable do servizo de axuda no fogar de.………………………………. ACORDAN: 1. Que o Concello de _______________ /a entidade prestadora., prestará o Servizo de Axuda no Fogar (SAF), á persoa arriba citada, dende o día _______ do _________ de 20__. 2. Que a prestación do Servizo de Axuda no Fogar se realizará por un prazo de ___________________________, con posibilidade de prórroga segundo valoración técnica do departamento de Servizos Sociais/da Entidade prestadora acreditada 3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do ---- de ---- que regula o Servizo de Axuda no Fogar, a Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a aportar __________ euros mensuais como contribución ao custe do servizo.5. Que a persoa usuaria acepta domiciliar o abono da taxa do SAF establecido nesta ordenanza, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario  ---------------------------------------------------------------- 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: --------------------------------------------------------------------------------------------------------------------------------------------------------------------------------------------------------------------------------------------------------------------------- 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 9. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servicio se prestará atendendo ás condicións reguladas na Orde do ---- de ---- que regula o Servizo de Axuda no Fogar e na ordenanza municipal sobre o SAF, onde están recollidas os dereitos e obrigas da persoa usuaria, baixas temporais e causas de extinción. Ámbalas partes dan a súa conformidade ó presente acordo de prestación do SAF, e o asinan En ………………………, a …… de ………………………………. de 20…. A persoa usuaria O técnico responsable COMPROMISO DE ACEPTACIÓN DAS CONDICIÓNS DO SERVIZO DE AXUDA NO FOGAR 1.–DATOS DO SOLICITANTE 2.–DATOS DO REPRESENTANTE LEGAL 3.–COMPROMISO DE ACEPTACIÓN DAS CONSICIÓNS DO SERVIZO: Quedando enterado das condicions da prestación así como dos meus dereitos e obligacións, según o disposto na Normativa que regula este servizo AUTORIZO O ACCESO A MIÑA VIVENDA do persoal profesional asgnado para levar a cabo o servizo de axuda no fogar concedido e DECLARO A MIÑA a  ACEPTACIÓN  RENUNCIA Ó MESMO Formulado y firmado por don/dona ………………………………………………………, con D. N. I. n.º: ……….……………, domiciliado/@ en …………………………. e n.º de teléfono: …………………………, ca única relación de parentesco co solicitante ou beneficiario/@ é:.…., que non teño relación de parentesco pero é o meu veciño, amigo, compañeiro. ■ Que me comprometo a atender a don/ña …………………………………………………………… Solicitante ou beneficiario/@ do servizo de axuda no fogar, a buscar axuda para as outras actividades que sendo necesarias para o beneficiario/@ non poden ser cubertas polo servizo de axuda no fogar por as suas limitacións horarias, das tarefas, ou por a situación de agravamento na salude do beneficiario/@. ■ Que me comprometo a axudalo no que necesite os fins de seman ou fora das horas do servizo de axuda no fogar. O BENEFICIARIO/@ REPRESENTANTE LEGAL ASDO. ASDO. SOLICITUDE DE DOMICILIACION BANCARIA DO SERVIZO DE AXUDA NO FOGAR A favor de: En concepto de: Datos da persoa beneficiaria Entidade bancaria Oficina Titular da conta En __________________, a ____, de _________________________ de 20___ O/a interesado/a, (Selo da entidade bancaria) FICHA DE IDENTIFICACIÓN DAS AUXILIARES DO SAF 1.º APELIDO: _________ 2.º APELIDO: __________ NOME: ______________ DNI/NIE: _______________ ENDEREZO: ____________________________ PARROQUIA: ______________ C. P: ________ MUNICIPIO: ____________ PROVINCIA: _______________________________ PROFESIÓN: __________________________________________________ FORMACIÓN __________________________________________________ DEPENDENCIA/ORGANISMO U EMPRESA: ___________________________ TELÉFONO/S: __________________ _________________  A. Domésticas  A. Personais  Externas  Outras Limpeza fogar  Levantarse/deitarse  Xestións  Alivio familiar  Lavado roupa  Vestirse/espirse  Médico  psico-social  Planchado e cosido  Aseo persoal  Recetas  Socio-educat.  Elaboración comida  Baño/ducha  Fogar/club  Apoio relac. fami  Compras  Atención encamado  Paseos  Comer/beber  Moverse na cama  Control medicación  Control alimentación  COMUNICACION Ó SOLICITANTE DE SAF D./Dna. ______________________________________________ Estudiada a súa solicitude da prestación do Servicio de Axuda no Fogar, o Concello de Fisterra, resolve: CONCEDERLLE  CONCEDERLLE PROVISIONALMENTE  DENEGARLLE  INCLUILO NA LISTA DE RESERVA  SUSPENSIÓN PROVISIONAL  EXTINCIÓN  MODIFICACION  REANUDACIÓN  esta prestación polos seguintes motivos: ___________________ ________________________________________________________________________________________________________________________________________________________________________________________________________________________________________________________________ Previo a ser efectiva tal prestación, o solicitante deberá poñerse en contacto cos Servicios Sociais do Concello. O que se comunica para o seu coñecemento. Fisterra, ____ de ______________________ de 20___.- O ALCALDE-PRESIDENTE SEGUIMENTO DO SAD 1.–Datos de identificación do expediente 2.–Tipo de seguimento 3.–Valoración do servizo de axuda a domicilio prestado 4.–Proposta de modificación do servizo a prestar